kardosdrur/scandi-wiki huggingface dataset:
Jacob Clausen Møller

Jacob Clausen Møller (født 12. oktober 1876 i Haderslev, død 30. januar 1955 i Flensborg) var en dansk-tysk forretningsmand og kommunalpolitiker, der repræsenterede det danske mindretal i Sydslesvig som byrådsmedlem og rådmand i Flensborg, og i 1945 blev udnævnt til byens overborgmester af den britiske militærregering. Efter sin afgang i 1950 var han i et år byens stadspræsident.

Forretningsmand 
Møller blev udlært som købmand i sin fødeby Haderslev, og arbejdede derefter i Flensborg, Rendsborg, Slesvig og Schwerin, før han i 1901 etablerede en forretning i Flensborg sammen med den lokale købmand Niels Mikkelsen Uldall. I 1902 grundlagde han sit eget tekstilfirma Möller & Co. og blev desuden partner i en engrosvirksomhed i Sønderborg.

Lokalpolitisk karriere 
Fra 1924 til 1933 var han en byrådsmedlem og gruppeleder for Sydslesvigsk Vælgerforening i Flensborg byråd, hvor han i 1931 var initiativtager til at bygge den første busstation i Tyskland. Fra 1934 til 1945 var han rådmand.

Den 16. maj 1945 udnævntes han af den britiske militærregering som ny overborgmester i Flensborg. Byrådet bekræftede enstemmigt hans valg den 22. oktober 1946 efter det første kommunalvalg i efterkrigstiden, og genvalgte ham to år senere, den 5. november 1948, med et snævert flertal på 21 af 40. Den 27. april 1950 blev Møller - efter en reform af det kommunale system - enstemmigt valgt som den første stadspræsident i Flensborg; et embede, som han beholdt til 1951. Møller fortsatte fungerede derefter som stedfortrædende stadspræsiden frem til sin død i 1955.

Tillidshverv og hæder 

 Formand for Borgerforeningen (1920–1955)
 Formand for motorklub
 Æresbroder i St. Knudsgildet
 Æressvend i Murerlauget
 Nørreportplads (Nordertorplatz) omdøbt til I.-C.-Möller Platz

Øvrige overborgmestre fra mindretallet 
Helmuth Christensen var konstitueret overborgmester 1982–1983; Simon Faber blev valgt til overborgmester i 2011 og bestred embedet frem til januar 2017.

Borgmestre i Flensborg
Danske sydslesvigere
Personer fra Haderslev
Ruud Lubbers

Rudolphus Franciscus Marie Lubbers i daglig tale Ruud Lubbers (født 7. maj 1939, død 14. februar 2018) var en hollandsk politiker. Han var premierminister i Holland fra 1982 indtil 1994. Fra 2001 til 2005 var han FN's flygtningehøjkommissær.

Lubbers læste økonomi ved Erasmus Universitetet i Rotterdam, hvor han var studerende under Jan Tinbergen, den første modtager af Nobelprisen i økonomi.

Eksterne henvisninger 

Regeringsledere fra Nederlandene
Wheeler jump

Et wheeler jump er en tidlig implementering af en subrutine/funktion på en computer, der ikke besidder en instruktion til at gemme den adresse, der skal returneres til, når subrutinen afsluttes. Et wheeler jump skal kodes i maskinkode eller assembler, da man skal kunne bestemme adresserne nøjagtigt. Der er tale om selvmodificerende kode. Subrutiner implementeret ved et wheeler jump tillader ikke rekursion.

En subrutine er et stykke programkode, der udfører en eller flere opgaver, og som med fordel kan benyttes flere steder i programmet.  I stedet for at gentage programkoden hver gang opgaven skulle udføres, udføres et kald til subrutinen, opgaven udføres, og subrutinen returnerer derpå til instruktionen lige efter det oprindelige kald. (I nogle tilfælde vil man i stedet have instruktionerne gentaget hver gang, da dette udføres en smule hurtige end subrutinekaldet. Til gengæld er bruget af lager noget større.) Men mange af de tidligste computere havde simpelt hen ikke en instruktion til at gemme returadressen og kunne derfor ikke uden videre benytte subrutiner, da man indså det fornuftige i dem. Dette råder wheeler jumpet bod på. 

Når subrutinen skal kaldes, læses adressen for kaldet ind i et af maskinens registre. Har man ikke andre muligheder, vil man benytte akkumulatoren. Derefter udføres et hop til adressen for subrutinens begyndelse. Som det første skal subrutinen nu danne hoppet til sin returadresse. Efter de instruktioner, der udgør subrutinens egentlige krop, er afsat en adresse, der indeholder en dummy, der kan være hvad som helst, bare det har længden svarende til et ubetinget hop. Subrutinen starter med at addere længden af en hop-instruktion til adressen i akkumulatoren. Nu indeholder akkumulatoren så adressen, der skal returneres til. Derpå overlejres adressen i akkumulatoren med en ubetinget hop-instruktion. Endelig skrives indholdet af akkumulatoren ned i den lageradresse, der indeholder dummyen. Derefter kan subrutinen udføre sine egentlige opgaver. Når de er udført, når maskinen frem til det ubetingede hop tilbage til hovedprogrammet og returnerer. 

Wheeler jumpet blev opfundet af den britiske datapioner David Wheeler under arbejdet på EDSAC omkring 1950. Efterfølgende har stort set alle computere haft egentlige subrutinekald i deres instruktionssæt, hvorved dette trick blev overflødigt.

Eksterne henvisninger
 Video om emnet på Youtube, ved professor Brailsford, Computerphile

Programmering
Datalogi
Julia Eriksson

Julia Hanna Josefin Eriksson (født 7. juli 1994 i Göteborg) er en svensk håndboldspiller, der spiller for tyrkiske Kastamonu Belediyesi GSK. Hun har tidligere spillet for Randers HK, IK Sävehof og senest Lugi HF, indtil December 2020.

Referencer

Eksterne henvisninger 
 

Håndboldspillere fra Sverige
Håndboldspillere fra IK Sävehof
Håndboldspillere fra Randers HK
Håndboldspillere fra Kastamonu Belediyesi GSK
Personer fra Göteborg
Celine Sivertsen

Celine Sivertsen (født 20. april 1993 i Bergen) er en norsk håndboldspiller, der spiller for den franske klub JDA Dijon Handball. Hun kom til klubben i 2020. Hun har tidligere spillet for Randers HK og Tertnes IL.

Referencer 

Håndboldspillere fra Norge
Håndboldspillere fra Tertnes Idrettslag
Personer fra Bergen
Devichil

Devichil (Shin Megami Tensei Debichiru?) er en Japansk anime produceret i 2000, der består af 50 afsnit og er inspireret af videospillet Shin Megami Tensei: Devil Children's Black Book / Red Book, der er udgivet af Atlus. Den blev vist for første gang i Japan på TV Tokyo i oktober 2000. Hele serien er opdelt i 2 sæsoner, herunder består den første af 26 afsnit, den anden af 24. I Holland sendes den på Nickelodeon, og i Danmark sendes den på Disney Channel.

I februar 2005 udgav Mondo Home Entertainment de første 24 afsnit på 4 dvd'er

Dubbing

Internationale udgaver
Gregers Juel (1896-1983)

Gregers Juel (født 20. januar 1896 på Hverringe, død 9. april 1983 i Nyborg) var en dansk godsejer.

Han var søn af kammerherre Rudolf Juel og hustru Ellen født baronesse Wedell-Wedellsborg, blev student fra Hass' Skole i Holbæk 1914, tog filosofikum 1915 og blev landbrugskandidat 1919. Han var besidder af Stamhuset Juelsberg fra 1923 til dets afløsning 1926, derefter ejer af Juelsberg gods til 1965. Han var kammerherre, hofjægermester og Ridder af 1. grad af Dannebrog.

Juel blev gift 1. gang 10. september 1929 i Magleby Kirke med Karine Lucie Brønnum Scavenius (født 25. juli 1909, død 31. marts 1932 på Frederiksberg), datter af godsejer Sophus Scavenius til Klintholm og hustru Gerda født Hansen. 2. gang ægtede han 14. august 1937 i Särö kyrka Gunilla Hilma Inga Charlotta Ankarcrona (født 22. september 1915 i Stockholm, død 21. juli 1979 på Juelsberg), datter af oberst Hugo Nikolaus Otto Teodor Ankarcrona (1878-1943) og hustru Ellen Emilia født Damkier (1882-1945).

Han er begravet på Aunslev Kirkegård.

Kilder 
 Kraks Blå Bog 1974 Online-udgave

Gregers 2
Godsejere fra Danmark
Kammerherrer fra Danmark
Hofjægermestre fra Danmark
Personer fra Fyn
Agronomer fra Danmark
Danskere i 1900-tallet
Riddere af 1. grad af Dannebrog
Personer i Kraks Blå Bog (afdøde)
Christian Juel (hofjægermester)

Christian Frederik Iuel (Juel) (født 29. september 1894 på Meilgaard, død 11. september 1941 sammesteds) var en dansk godsejer, far til Niels Iuel.

Han var søn af Niels Juel og Clara Anna Sofie født Treschow. Han blev uddannet forstkandidat, og fra 1931 ejede han Meilgaard og Østergaard. Han blev hofjægermester.

28. maj 1920 ægtede han på Torbenfeldt Kate Harriet Treschow (født 26. juli 1899 på Orelund, død 25. november 1990), datter af Frederik Treschow og Olga Julie Georgine født Uhlendorff.

Han er begravet på Skovkirkegården Skippershoved, Glesborg Sogn.

Kilder 
Danmarks Adels Aarbog 2000-02

Personer i Kraks Blå Bog (afdøde)
Christian 2
Godsejere fra Danmark
Hofjægermestre fra Danmark
Forstmænd fra Danmark
Danskere i 1900-tallet
Niels Iuel

Niels Iuel (Juel) (født 13. oktober 1924 på Meilgaard, død 10. februar 2001 sammesteds) var en dansk godsejer.

Han var søn af Christian Juel og Kate Harriet  født Treschow. Han blev uddannet forstkandidat, og fra 1959 ejede han Meilgaard og Østergaard. Han blev hofjægermester.

Han var gift med Sylvia Wendela Pretoria jonkvrouwe van Lennep (født 15. november 1932 i Pretoria), datter af gesandt Willem Frederik jonkheer van Lennep og Cécile Marie Roosmale Nepveu. 

Han er begravet på Glesborg Kirkegård.

Kilder 
Danmarks Adels Aarbog 2000-02

Personer i Kraks Blå Bog (afdøde)
Niels
Godsejere fra Danmark
Hofjægermestre fra Danmark
Forstmænd fra Danmark
Danskere i 1900-tallet
Nil satis nisi optimum

Nīl satis nisi optimum er et latinsk udtryk, der betyder "kun det bedste er godt nok". Internet-brugere blandt Everton F.C. fans bruger ofte forkortelsen "nsno" til at repræsentere den fulde sætning. NSNO er også navenet på et populært  fanforum for klubben.

Sætningen er også motto for:
 UKEkoret Optimum, blandet kor ved Norges Handelshøyskole i Bergen, Norge
 John D. O'Bryant School for Mathematics & Science, i Boston, Massachusetts, USA
 Carlton le Willows Academy i Gedling, England
 Provisor East High School i Maywood, Illinois, USA  .
 Tema High School, Tema, Ghana
 Loughborough University i Loughborough, England
 Combined Cadet Force (C. C. F.) ved Rutlish High School i Merton, London, England)
 967 (BAE Warton) Squadron Air Training Corps
 Strathcona Tweedsmuir School i Calgary, Alberta, Canada
 G. O. Y. A. MS Recreational Athletic League,  i Philadelphia, Mississippi, USA.  
 Westerford High School i Western Cape, Sydafrika
 Hilton Cadets førstehold i ishockey, i Hilton, New York, USA
 Fodboldholdet ved Institut for Intern Medicin, Universitetshospitalet under UANL, Monterrey, Nuevo Leon, Mexico
 Wellington Skoles kvindehold i lacrosse i Upper Arlington, Ohio
 Rocky River første drengehold i  ishockey, Rocky River, Ohio
 Clifton Hunter High School, Cayman Islands
 Southbank Skole, Caterham, Surrey, England
 Okehampton College, Devon, England
 Escondido Charter High Schools akademiske liga
 FASE, Football Academy School of Excellence i Polen
Latinske vendinger
Ziethen (bei Anklam)

Ziethen er en by og kommune i det nordøstlige Tyskland, beliggende i Amt Züssow i den nordlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Ziethen er beliggende fire kilometer nord for Anklam og omkring 20 kilometer øst for Gützkow. Mod syd grænser kommunen op til Peenedalen. Nord for Ziethen ligger et ca. 20 moh. højdedrag. Peenedalen er et hedelandskab med op til 9 meter dybe tørvegrave der blev gravet i 1950'erne.

Det var først i 1990'erne, at man begyndte naturgenopretning af hedelandet ved at fjerne gamle kog. Man afbrød pumpeanlæggene og åbnede digerne med efterfølgende oversvømmelse af de afvandede områder.
Resultatet var de store lavvandede vandflader på Menzlin-polderen over for byen Anklam, som blev et fristed for vandfugle.

I kommunen findes landsbyerne:
 Ziethen
 Jargelin
 Menzlin

og bebyggelserne:
 Plachta (Wüstung)
 Nemantewitz (Wüstung)

Kommunens administration ligger i den tidligere Amtsbygning i Ziethen.

Nabokommuner 
Nabokommuner er Klein Bünzow mod nord, Rubkow mod nordøst, Murchin mod øst, byen Anklammod sydøst, Postlow mod syd, Stolpe an der Peene mod sydvest og Groß Polzin mod vest.

Eksterne kilder og henvisninger 

 Kommunens side på amtets websted.

Byer i Mecklenburg-Vorpommern
Kommuner i Mecklenburg-Vorpommern
Amt Züssow
Byer i Kreis Vorpommern-Greifswald
Bamse møder den store verden

Bamse møder den store verden er en dansk tv-film der blev sendt den 24. december 2017 på DR Ramasjang. Det er den første produktion med karakteren Bamse siden Bamses lillebitte billedbog (2010). Tv-filmen er skabt af det originale hold fra tv-serien Bamses Billedbog, med Søren Hauch-Fausbøll som Bamse, Brian Patterson som Kylling, og Gitte Melgaard som Ælling og Snupse samt manuskriptforfatter.

Instruktør og manuskriptforfatter Katrine Hauch-Fausbøll har sagt om filmen: "Jeg har arbejdet med Bamse i 35 år, og det er første gang, Bamse ikke følges med sine to bedste venner Kylling og Ælling ud på en farefuld færd. Og det er både anderledes for dem og for mig. Men det er utroligt interessant og sjovt, at lade Bamse gå ud i den store verden, og at bringe de to nye figurer ind i Bamses univers. Det bidrager til at vise både nogle velkendte og nye sider af Bamse – nogle sider, som jeg er sikker på, børnene vil holde af".

Kilder

Børneserier fra Danmark
DR-programmer
Danske tv-serier fra 2010'erne
Bamses lillebitte billedbog (tv-serie)

Bamses lillebitte billedbog er en dansk børne-tv-serie der havde premiere den 21. februar 2010 på DR1 og DR Ramasjang. Serien på syv afsnit er ifølge instruktør Katrine Hauch-Fausbøll henvendt de mindste børn: "Vi samler interesse omkring de helt smås verden - med sut-afvænning, klipning af Bamses pandehår og hvordan man leger skjul - uden selv at blive væk". Jan Rørdam har komponeret nye sange til serien, som udkom på et album af samme navn.

Medvirkende
Søren Hauch-Fausbøll som Bamse
Brian Patterson som Kylling
Gitte Melgaard som Ælling

Afsnit
Om dengang Bamse prøvede at få Ælling til at aflevere sin sut til julemanden
Om dengang Bamse var rigtig morgensur
Om dengang Bamse lærte Lillebjørn, hvordan man vasker sig
Om dengang Bamse skulle finde en ballongave til Kyllings fødselsdag
Om dengang Bamse skulle lære Ælling at lege skjul
Om dengang Bamse legede Lillebjørn var syg
Om dengang Kylling ville lege frisør

Kilder

Børneserier fra Danmark
DR-programmer
Danske tv-serier fra 2010'erne
Stackpointer

En stackpointer er et særligt register på en cpu, der peger på toppen af maskinens stak. Der kan være særlige instruktioner som PUSH og POP med angivelse af bestemte registre. Når en sådan instruktion udføres, flyttes data mellem maskinens register eller registre og stakken, hvorpå stackpointeren justeres. Når en subrutine kaldes, så justeres stackpointeren også, mens returadressen lægges på stakken. Det er langt fra alle maskinarkitekturer, der har en stackpointer. Ellers kan man benytte et andet register til denne funktion.

Se også
 Indeksregister
 Akkumulator (processor)
 Maskinkode

Digitale hukommelser
Mikroprocessorer
Christian Juel-Brockdorff

Christian Frederik Theophilus Alexander baron Juel-Brockdorff (født 10. november 1827 på Scheelenborg, død 25. april 1888 på Meilgaard) var en dansk godsejer, bror til Frits Juel-Brockdorff.

Han var søn af Carl lensbaron Juel-Brockdorff og Sophie Frederikke født lensbaronesse Stieglitz-Brockdorff. Han var under Treårskrigen i 1848 frivillig korporal ved 6. Dragonregiment, blev 1849 sekondløjtnant i kavaleriets krigsreserve, 1851 karakteriseret premierløjtnant og overgik 1853 atter til krigsreserven. Han fik 1862 afsked med ritmesters karakter og blev 11. april 1864 Ridder af Dannebrog.

Juel-Brockdorff var oprindeligt af forældrene tiltænkt Stamhuset Thorseng, hvilken beslutning på grund formalia i 1862 blev underkendt af Højesteret. Han afbrød dernæst forbindelsen med familien. I 1868 købte han Meilgaard. Han blev i 1876 patron for Roskilde adelige Jomfrukloster, skænkede ifølge testamente af 20. maj 1886 størstedelen af sin formue til syv velgørende legater, heraf et på 400.000 kr. til trængende syge i Fyens Stift til minde om forældrene. Meilgaard lod han overgå til sin slægtning Niels Juel fra Hverringe.

Han døde ugift og er begravet på Skovkirkegården Skippershoved, Glesborg Sogn.

Kilder 
Danmarks Adels Aarbog 2000-02

Godsejere fra Danmark
Baroner fra Danmark
Christian
Kavaleriofficerer fra Danmark
Personer i Treårskrigen fra Danmark
Riddere af Dannebrog
Legatstiftere fra Danmark
Filantroper fra Danmark
Frederik de Jonquières (diplomat)

Frederik Godfred de Dompierre de Jonquières (født 29. juni 1915 på Frederiksberg, død 9. november 1978) var en dansk diplomat.

Han var søn af fuldmægtig, cand. jur. Erik de Jonquières (1883-1949) og hustru Sigrid født Gudme (1890-1969), blev student fra Østersøgades Gymnasium 1933 og cand. jur. 1940. Samme år blev han ansat i Københavns Kommunes 3. afdeling, Socialdirektoratet.

I 1942 blev han ansat i Udenrigsministeriet, hvor han blev sekretær 1945. Dernæst blev han legationssekretær i Bern 1946, fuldmægtig i Udenrigsministeriet 1949, legationssekretær i Rom 1951 og var atter til tjeneste som fuldmægtig i Udenrigsministeriet fra 1954. Jonquières blev legationssekretær (legationsråd) og chargé d'affaires ad interim i Bagdad 1957, kontorchef i Udenrigsministeriet 1959, overordentlig og befuldmægtiget ambassadør i Indonesien, Den malayiske Føderation (nu Malaysia) og Filippinerne 1962. Han blev dernæst ambassadør i Iran og Pakistan 1964 samt i Afghanistan 1966. I 1972 blev han generalkonsul i Chicago; fra 1974 med titel af ambassadør. Senere blev han protokolchef i Udenrigsministeriet. Han var dekoreret med Dannebrogordenen og bar en lang række udenlandske ordener.

Han blev gift 12. december 1945 med Gladys Maria Zachariae (født 15. marts 1920 i Bangkok), datter af direktør, civilingeniør Hugo Alfred Krupp Zachariae og hustru Maria født de Hoheb. De fik børnene Christian, Henrik og Erik.

Kilder 
 Kraks Blå Bog 1974 Online-udgave 

Personer i Kraks Blå Bog (afdøde)
Frederik 2
Jurister fra Danmark
Kontorchefer fra Danmark
Ambassadører fra Danmark
Danskere i 1900-tallet
Modtagere af Dannebrogordenen
Personer fra Frederiksberg
Embedsmænd i København
Konsuler fra Danmark
Henrik de Jonquières

Henrik Stampe de Dompierre de Jonquières (født 10. april 1890 på Frederiksberg, død 27. februar 1963 i København) var en dansk amtmand og departementschef.

Han var søn af overpræsident, kammerherre Frederik de Jonquières og hustru Jeanina født baronesse Stampe, blev student fra Odense Katedralskole 1908, sekondløjtnant i Den Kongelige Livgarde og cand. jur. 1915. Jonquières blev assistent (sekretær) i Indenrigsministeriet 1916, fuldmægtig 1921, var i Socialministeriet fra 1924 til 1926 og desuden konstitueret amtmand i Thisted Amt fra 1925 til 1926, i Sundhedsministeriet fra 1926 til 1929, blev kontorchef i Socialministeriet 1929 og endelig departementschef i dette ministerium fra 1933 til 1942. I 1942 blev han udnævnt til amtmand over Holbæk Amt, hvilket han var til 1960. Han var kammerherre, Kommandør af 1. grad af Dannebrogordenen og Dannebrogsmand.

Jonquières var desuden sekretær i Overformynderiet 1918-29 og ved Arbejdsrådet 1925-33; deltog som sekretær, rådgiver eller regeringsdelegeret i internationale arbejdskonferencer i Genua og Genève; var generalsekretær for den danske afdeling på den sociale udstilling i Helsingfors 1928; indtil 1942 formand for Socialministeriets arbejdsudvalg, for Beskæftigelsesudvalget, for Arbejdsfordelingsnævnet, for Mødrehjælpens fællesråd og for redaktionen af Socialt Tidsskrift samt medlem af Beskæftigelsesrådet.

Han var formand for bestyrelsen for Odsherreds Jernbane, for Høng-Tølløse Jernbane og for den danske komité for nordisk filantropisk samarbejde; næstformand i kontrolkomitéen i Livsforsikringsselskabet Hafnia; medlem af bestyrelsen for A/S De forenede Vagtselskaber, for Holbæk Amts Sparekasse og for Nordvestsjællands Elektricitetsværk; formand for Voldgiftsrådet for Sygekasser og Læger; forligsmand 1948.

Han blev gift 3. januar 1919 med Ragna Koefoed (født 29. marts 1897 i København, død ?), datter af generaldirektør Michael Koefoed og hustru Inger født Thorsen.

Han er begravet på Vestre Kirkegård.

Kilder 
 Kraks Blå Bog 1957 Online-udgave

Personer i Kraks Blå Bog (afdøde)
Henrik
Jurister fra Danmark
Departementschefer i Socialministeriet
Danskere i 1900-tallet
Kommandører af 1. grad af Dannebrog
Personer fra Frederiksberg
Kammerherrer fra Danmark
Officerer fra Danmark
Old Wardour Castle

Wardour Castle er en middelalderlig borg, der ligger Wardour på grænsen til Tisbury og Donhead St Andrew i det engelske county Wiltshire omkring 24 km vest for Salisbury. Fæstnignen blev bygget i 1390'erne og blev devlist ødelagt i 1643 og 1644 under den engelske borgerkrig. Den drives i dag som turistattraktion af English Heritage og det er en listed building af første grad.

Se også 
 Liste over borge og slotte i England

Referencer

Eksterne henvisninger 

 English Heritage page
 New Wardour Castle sold to Jasper Conran in 2010 - good photographs

Slotte i Wiltshire
Borgruiner i Storbritannien
Piotrowice (ved Otwock)

Piotrowice er en landsby i Polen i Województwo Mazowieckie. Byen ligger ved floden Wisła. Landsbyen har  indbyggere.

Referencer 

Byer i Polen
Hanna Öberg

Hanna Öberg (født 2. november 1995 i Kiruna, Sverige) er en svensk skiskytte, der har dyrket sporten siden 2005, og debuterede i World Cupen i november 2016. Öberg vandt Guld ved kvindernes klassiske 15 km disciplin ved Vinter-OL 2018. Öberg var desuden en del af det svenske stafethold der fik en tredje plads i World Cup'en i januar 2018 i Ruhpolding, Tyskland.

Hanna Öberg startede med at stå på ski allerede som to-årig, da hendes forældre også dyrkede skiskydning. Öbergs kæreste er den svenske skiskytte Martin Ponsiluoma.

Kilder

Eksterne henvisninger 
 

Skiskytter fra Sverige
Deltagere for Sverige ved vinter-OL 2018
Deltagere for Sverige ved vinter-OL 2022
Skiskytter ved vinter-OL 2018
Skiskytter ved vinter-OL 2022
Olympiske mestre fra Sverige
Olympiske sølvmedaljevindere fra Sverige 
Medaljevindere ved vinter-OL 2018
Personer fra Norrbotten
Hans Hornemann

Hans Hornemann (født 4. juli 1743 i Rissa, død 28. juli 1816 i Christiania) var en dansk-norsk officer.

Han var søn af assessor Henrik Ebbesen Horneman til Reinskloster (1694-1748) og Sara Johansdatter Hammond (1708 i Trondhjem, død 1788) og var oberst og chef for Norsk Livregiment til Fods. I 1805 fik han afsked som generalmajor.

Hans Horneman var blandt stifterne af Klubselskabet Harmonien i 1813.

Kilder 
 Vilhelm Richter: Den danske Landmilitæretat 1801-1894, bind 1, København: Antikvariat Richard Levin & Co. ApS og Dansk Historisk Håndbogsforlag 1977, s. 197.
 Opslag i Wiki Strinda

Nordmænd i 1700-tallet
Nordmænd i 1800-tallet
Generalmajorer fra Danmark
Frits Juel-Brockdorff

Frederik "Frits" Carl Wilhelm Niels Adolf Krabbe lensbaron Juel-Brockdorff (født 13. juni 1812 på Scheelenborg, død 25. august 1876 på Hindemae) var en dansk lensbesidder, bror til Christian Juel-Brockdorff og far til Carl Juel-Brockdorff.

Han var søn af Carl lensbaron Juel-Brockdorff og Sophie Frederikke født lensbaronesse Stieglitz-Brockdorff og Lærte landvæsen på Mørup under Sorø Akademi. I 1859 arvede han Stamhuset Thorseng og Hindemae. Han købte 1868 Mesinge præstekalds udlodder i Midskov og opførte her Stenagergaard. I 1873 erhvervede han Hollufgaard. Slutteligt arvede han i 1874 Baroniet Scheelenborg. Han blev i 1865 kammerherre og 1875 patron for Roskilde adelige Jomfrukloster.

5. oktober 1836 ægtede han i Viby Kirke Augusta Utke (født 18. juli 1806, død 16. febuar 1879 i København), datter af Johan Friederich Utke og Sophie Hedevig Heilmann.

Han er begravet på Bregninge Kirkegård.

Kilder 
Danmarks Adels Aarbog 2000-02

Godsejere fra Danmark
Lensbaroner fra Danmark
Frits
Kammerherrer fra Danmark
Personer fra Fyn
Danskere i 1800-tallet